text: [{"text_idx": "#000003", "text": "HM-undankappingin er eitt umfar, har li\u00f0ini, i\u00f0 ikki vunnu seg til EM-endasp\u00e6li\u00f0 n\u00e6sta a\u0301r, skulu kappast. I\u0301 hesum umfarinum eru 15 lond, i\u00f0 nu\u0301 eru by\u0301tt i\u0301 fy\u0301ra bo\u0301lkar. Vinnarin u\u0301r hv\u00f8rjum bo\u0301lki sleppur til anna\u00f0 umfar, sum er by\u0301tt i\u0301 tveir partar, i\u00f0 ver\u00f0a sp\u00e6ldir sum \u201cplay off\u201d dystir. Vinnarin av parti eitt, skal sp\u00e6la mo\u0301ti einum av teimum aftastu li\u00f0unum fra\u0301 EM-endasp\u00e6linum i\u0301 2020. Um hesin dystur ver\u00f0ur vunnin, skal sp\u00e6last mo\u0301ti einum av li\u00f0unum, sum skulu taka lut i\u0301 undankappingini til Olympisku Leikirnar. Vinnarin av teimum dystunum vinnur s\u00e6r atgongd til HM-endasp\u00e6li\u00f0 i\u0301 Egyptalandi i\u0301 2022."}, {"text_idx": "#000004", "text": "Hondbo\u0301ltssamband F\u00f8roya skal nu\u0301 i\u0301 samra\u0301\u00f0 vi\u00f0 hini londini i\u0301 bo\u0301lkinum avgera, um dystirnir i\u0301 vetur skulu sp\u00e6last sum u\u0301ti- og heimadystir ella um allir dystirnir skulu sp\u00e6last a\u0301 einum sta\u00f0."}]